OpenLLM-France/wikimedia huggingface dataset:
# Tallaferro (eina)

Un tallaferro és una eina manual per tallar barres de ferro en fred mitjançant cops que es donen al cap amb un martell adequat.
El tall es pot deteriorar amb facilitat, necessiten regularment ser refilats. Si s'utilitzen de forma continuada cal posar una protecció anular per protegir la mà que les subjecta quan es colpeja. S'empra a més en tasques de paleta terneria. Els ferrers solen utilitzar-lo per retirar l'escòria que queda al ferro, després de la soldadura elèctrica.
Les mides del tallaferro són molt variades i depenen de l'aplicació que se li donarà i segons la tasca a realitzar. Per exemple, en una obra solen ser més grans i més resistents, en canvi per al treball que efectuen els ferrers és comú que siguin més petits i més lleugers, encara que no hi ha una norma preestablerta sinó que la mida es relaciona directament amb l'aplicació que li serà donada.

## Vegeu també

* Burí
* Cisell
* Enformador

## Referències

* ↑ «Tallaferro (eina)». Gran Enciclopèdia Catalana. Barcelona: Grup Enciclopèdia Catalana.
# Spokoini

Spokoini - Спокойный (rus) és un possiólok de la República d'Adiguèsia, a Rússia. Es troba a 10 km al nord-oest de Tulski i a 7 km al sud de Maikop.
Pertany al municipi de Krasnooktiabrski.
# Spolia

Els spolia ('despulles', en llatí) són les pedres de construcció reutilitzades en nous edificis, així com les escultures decoratives reutilitzades en nous monuments. Es tracta d'una pràctica estesa i molt antiga per la qual la pedra que s'ha extret i utilitzat per construir un edifici n'és separada per fer-la servir en un altre lloc. La pràctica és de gran interès per als historiadors, els arqueòlegs i els historiadors de l'arquitectura, car les làpides, els monuments i els fragments d'edificis de l'antiguitat sovint es troben incrustats en estructures construïdes segles o mil·lennis més tard.
# Teia (cràter)

Teia és un cràter amb coordenades planetocèntriques de -2.76 ° de latitud nord i 61.82 ° de longitud est, sobre la superfície de l'asteroide del cinturó principal (4) Vesta. Fa 6.69 km de diàmetre. El nom adoptat com a oficial per la UAI el 28 de febrer de 2012 fa referència a Teia Euphrosyne Ruffina, verge vestal romana.

## Referències

* ↑ "Teia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Wildfang,Robin Lorsch. Routledge. Rome’s Vestal Virgins: A study of Rome’s Vestal priestesses in the late Republic and early Empire, 2006.
# Tei

El barri de Tei és un barri de Bucarest (Romania). Forma part del Sector 2 de la capital romanesa. El seu nom procedeix del llac que està situat a aquest barri, el llac Tei (en romanès Lacul Tei. El mot Tei (en català Tilia) fa referència als arbres que es troben presents al barri i al llac, que són molt característics i aromàtics.
A principis del segle xix, la zona pertanyia a la família Ghica, que va construir l'església ortodoxa "Biserica Teiul Doamnei Ghika" i, l'any 1822, el palau Ghica Tei (Palatul Ghica). Cap al 1900, la zona al sud de la "Calea Lacul Teiului" (avui "Bulevardul Lacul Tei") havia estat venuda a jardiners búlgars (anomenats "sârbi"). Després de la Primera Guerra Mundial, als terrenys situats al nord i al sud-est de la "Calea Lacul Teiului", es van construir cases. Durant l'època de Nicolae Ceauşescu, es van construir molts edificis d'apartaments, així com la Universitat Tècnica d'Enginyeria Civil de Bucarest i el Circ Estatal.
El barri Tei darrerament s'ha convertit en una de les residències de la classe mitjana i en una zona residencial amb moltes mansions que s'han construït al barri de fa uns anys.

## Referències

* ↑ Axinte, Alex; Borcan, Cristi «Towards an Intermediary Practice: Bucharest Laboratory» (en anglès). Architectural Design, 88, 5, 01-09-2018, pàg. 38–43. DOI: 10.1002/ad.2340.
* ↑ «The Bucharest Region - Geography and history». circabc.europa.eu, 01-03-2004.
* ↑ «Ghica». Gran Enciclopèdia Catalana. [Consulta: 8 maig 2022].
* ↑ Rebiere, Cristina; Rebiere, Olivier. Bucharest and its region: Discover Bucharest, the capital of Romania, and its surroundings rich in culture, history, with an exceptional architectural heritage! (en anglès). Rebiere.
# Temian

Temian (en rus: Темьянь) és un poble de l'óblast de Tula, a Rússia, segons el cens del 2010 tenia 518 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Temijbekski

Temijbekski (en rus Темижбекский) és una ciutat (un possiólok) del krai de Stàvropol (Rússia). Es troba molt a prop del naixement del riu Txelbas, a pocs kilòmetres al nord del Kuban, 14 km a l'oest de Novoleksàndrovsk i a 79 al nord-oest de Stàvropol.
# Temijbékskaia

Temijbékskaia - Темижбекская (rus) - és una stanitsa del krai de Krasnodar, a Rússia. És a la vora esquerra del riu Txelbas i a la vora dreta del riu Kuban, a 21 km a l'est de Kropotkin i a 149 km a l'est de Krasnodar.
# Teddy Pilette

Theodore "Teddy" Pilette va ser un pilot de curses automobilístiques belga que va arribar a disputar curses de Fórmula 1.
Va néixer el 26 de juliol del 1942 a Brussel·les, Bèlgica. És fill del també pilot de F1 André Pilette.

## A la F1

Teddy Pilette va debutar a la cinquena cursa de la temporada 1974 (la 25a temporada de la història) del campionat del món de la Fórmula 1, disputant el 12 de maig del 1974 el GP de Bèlgica al circuit de Nivelles.
Va participar en un total de quatre curses puntuables pel campionat de la F1, disputades en dues temporades no consecutives (1974 i 1977) aconseguint un dissetè lloc com millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1974 | Motor Racing Developments | Brabham | Cosworth | ARG | BRA | SUD | ESP | BEL 17 | MON | SUE | HOL | FRA | GBR | ALE | AUT | ITA | CAN | USA | | | - | 0 |
| 1977 | Stanley BRM | BRM | BRM | ARG | BRA | SUD | O.USA | ESP | MON | BEL | SUE | FRA | GBR | ALE NVQ | AUT | HOL NVQ | ITA NVQ | USA | CAN | JPN | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 4 | 0 | 0 | 0 | 0 | 0 |

## Enllaços externs

* Wev oficial de Teddy Pilette
# Terratrèmol del Nepal de 1934

El Terratrèmol del Nepal de 1934 o Terratrèmol de Bihar-Nepal de 1934 va ser un dels pitjors terratrèmols en la història del Nepal i l'Índia. Les ciutats de Munger, Kathmandu i Muzaffarpur van ser completament destruïdes, a causa d'un terratrèmol de magnitud 8.2. Va tenir lloc el 15 de gener de 1934 a les 2:13 PM (I.S.T).

## Conseqüències

Tres municipis del Nepal—Kathmandu, Bhaktapur i Patan es van veure molt afectats i la pràctica totalitat dels edificis es van esfondrar. Es van obrir grans esquerdes al terra de la capital, Kathmandu, tot i que edificis històrics com el temple Pashupatinath, van quedar intactes.
El nombre total de morts registrats a Bihar fou de 7.253, que sumats als morts del Nepal va arribar a una xifra estimada d'entre 10.800 i 12.000.

## Reaccions

Mahatma Gandhi va visitar l'estat de Bihar. Va escriure que el terratrèmol era una retribució divina deguda a la impossibilitat de l'Índia d'erradicar els intocables hindis.

## Vegeu també

* Terratrèmol del Nepal de 2015

## Referències

* ↑ «Significant earthquake». National Geophysical Data Center. [Consulta: 16 febrer 2012].
* 1 2 A report on the Bihar Earthquake and on the measures taken in consequence thereof up to 31 December 1934. W.B. Brett, Relief Commissioner, Bihar and Orissa. Superintendent, Government Printing, Bihar and Orissa, Patna, 1935.
* ↑ Encyclopedia of Disasters: Environmental Catastrophes and ..by Angus Macleod Gunn - 2008
* ↑ Advanced Soil Dynamics and Earthquake Engineering by Bharat Bhushan Prasad - 2011- Page 14
* ↑ Chakrabarty, Bidyut. Social and Political Thought of Mahatma Gandhi (Routledge Studies in Social and Political Thought). Routledge, 2005, p. 101. ISBN 978-0415360968.

## Enllaços externs

* 1934 Mw 8.1 Bihar/Nepal earthquake 15 January 1934 – Cooperative Institute for Research in Environmental Sciences
* Intensity Map(Arxivat 2010-04-27 a Wayback Machine.) – Amateur Seismic Centre
Plantilla:Terratrèmol
# Novotxerkasski

«Novotxerkasski» té aquests significats:
* Novotxerkasski (Oriol), localitat de l'óblast d'Oriol, a Rússia
* Novotxerkasski (Bélgorod), localitat de l'óblast de Bélgorod, a Rússia
# Kopilovka

Kopilovka (en rus: Копыловка) és un poble de l'óblast de Tomsk, a Rússia, que el 2015 tenia 424 habitants.

## Referències

* ↑ «История Копыловки». Администрация Копыловского сельского поселения. Arxivat de l'original el 2016-09-10. [Consulta: 5 març 2016].
* ↑ Список населенных мест Сибирского края. Том 2. Округа Северо-Восточной Сибири. Новосибирск. 1928
# Kannabateomys amblyonyx

Kannabateomys amblyonyx és una espècie de mamífer rosegador de la família de les rates espinoses. Viu a l'Argentina, el Brasil i el Paraguai. Es tracta d'una espècie arborícola i de costums nocturns. El seu hàbitat natural són les zones de bambú dins de boscos humits tropicals. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Catzeflis, F.; Patton J.; Percequillo, A.; Bonvicino, C.; Weksler, M. Kannabateomys amblyonyx. UICN 2008. Llista Vermella d'espècies amenaçades de la UICN, edició 2008, consultada el 12 febrer 2015.
# Kanmaki

Kanmaki (上牧町, Kanmaki-chō) és una vila i municipi pertanyent al districte de Kita-Katsuragi de la prefectura de Nara, a la regió de Kansai, Japó. Tot i el caràcter rural de la vila, Kanmaki també ha esdevés una ciutat dormitori per als treballadors d'Osaka i Nara.

## Geografia

La vila de Kanmaki es troba localitzada a la part nord-oest de la prefectura de Nara. El relleu de la vila està ple de pujols i només una xicoteta part és zona agrícola. Kanmaki es troba a aproximadament uns 25 quilòmetres de les ciutats de Nara, capital prefectural i d'Osaka, capital regional. El terme municipal de Kanmaki limita amb els d'Ōji al nord; amb Kashiba al sud i a l'oest; amb Kōryō al sud i amb Kawai a l'est.

### Barris

Els chōchō o barris de la vila són els següents:
* Kataokadai (片岡台)
* Katsuragidai (葛城台)
* Kanmaki (上牧)
* Sakuragaoka (桜ケ丘)
* Shimomaki (下牧)
* Shōrien (松里園)
* Takigawadai (滝川台)
* Tomogaoka (友が丘)
* Nakasujishutsusaku (中筋出作)
* Hattoridai (服部台)
* Midorigaoka (緑ケ丘)
* Yoneyamadai (米山台)
* Yurigaoka (ゆりが丘)
* Sasayuridai (ささゆり台)

## Història

Des del període Nara fins a la fi del període Tokugawa, la zona on actualment es troba la vila de Kanmaki va formar part de l'antiga província de Yamato. Després de la restauració Meiji i sota la nova llei de municipis, l'1 d'abril de 1889 es creà el poble de Kanmaki, pertanyent aleshores al ja desaparegut districte de Katsuge. L'1 d'abril de 1897, el poble passa a formar part del nou districte de Kita-Katsuragi fins a l'actualitat. A la dècada de 1960, a l'empara del desarrollisme de post-guerra, es crea la Nishi-Yamato New Town. Finalment, l'1 de desembre de 1972 el poble de Kanmaki fou elevat a la categoria actual de vila.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 3.007 | 3.050 | 3.331 | 4.331 | 4.134 | 4.483 | 16.452 |
| 1990 | 2000 | 2010 | 2020 | 2030 | 2040 | 2050 |
| 21.336 | 24.005 | 23.701 | 21.179 | - | - | - |

## Transport
### Ferrocarril

En tot el terme municipal de Kanmaki no hi ha cap estació de ferrocarril. Nara Kōtsu opera serveis d'autocars a les estacions més properes.

### Carretera

* Autopista Nishi-Meihan
* Xarxa de carreteres del govern prefectural de Nara.

## Referències

* ↑ https://www.post.japanpost.jp/cgi-zip/zipcode.php?pref=29&city=1294240&cmp=1
* ↑ Statistics Bureau of Japan
# Kelly (Carolina del Nord)

Kelly és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 454 habitants.

## Demografia

Segons el cens del 2000, Kelly tenia 454 habitants, 205 habitatges i 138 famílies. La densitat de població era de 15,1 habitants per km².
Dels 205 habitatges en un 21,5% hi vivien nens de menys de 18 anys, en un 46,8% hi vivien parelles casades, en un 17,6% dones solteres, i en un 32,2% no eren unitats familiars. En el 31,2% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,73.
Per edats la població es repartia de la següent manera: un 17,2% tenia menys de 18 anys, un 7,5% entre 18 i 24, un 24,7% entre 25 i 44, un 30,4% de 45 a 60 i un 20,3% 65 anys o més.
L'edat mediana era de 46 anys. Per cada 100 dones de 18 o més anys hi havia 87,1 homes.
La renda mediana per habitatge era de 27.143 $ i la renda mediana per família de 52.857 $. Els homes tenien una renda mediana de 26.310 $ mentre que les dones 21.563 $. La renda per capita de la població era de 21.900 $. Entorn del 5,8% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kelly». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Kelly». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Kefar Guiladi

Kefar Guiladi (en hebreu, כפר גלעדי) és un quibuts del consell regional de l'Alta Galilea, al districte del Nord d'Israel. Es troba al sud de Metula, a la frontera amb el Líban.

## Història

El quibuts fou fundat el 1916 per membres de l'organització ha-Xomer, la precursora de la Haganà, en terres propietat de l'Associació Jueva per a la Colonització. De fet, la vila rep el nom d'un dels fundadors de la ha-Xomer. Després de l'atac àrab de Tel Hay del 1920, fou temporalment abandonat, però els seus habitants hi retornaren 10 mesos després.
El 6 d'agost de 2006, durant el conflicte israelolibanès de 2006, dotze soldats reservistes de l'exèrcit israelià van morir a causa d'un míssil Katiuixa llançat per Hesbol·là. Els soldats, que formaven part del cos d'artilleria, s'estaven reunint per preparar-se per entrar en acció al conflicte.
# Kukulcania arizonica

Kukulcania arizonica és una espècie d'aranya araneomorfa de la família Filistatidae. Com el seu nom suggereixen, aquesta aranya es troba només a Arizona (Estats Units). Es tracta d'una aranya de color negre amb una textura. Construeix un tub de seda en una esquerda, sovint en la paret d'un edifici, amb fils de seda que irradia de l'entrada. La femella, de prop de 13 mm de longitud, poden viure durant diversos anys. El mascle és més aviat diferents, amb les cames notablement més llargues.
# Arandilla

Arandilla és un municipi de la província de Burgos a la comunitat autònoma de Castella i Lleó. Forma part de la comarca de Ribera del Duero.

## Demografia

Evolució demogràfica :
| 1991 | 1996 | 2001 | 2004 |
| 220 | 198 | 195 | 191 |
# Arandilla del Arroyo

Arandilla del Arroyo és un municipi de la província de Conca, a la comunitat autònoma de Castella-La Manxa. Està situat junt al riu Vindel, a 5 kilòmetres de Valdeolivas i Albendea i a sis d'Alcantud.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Alicia Chirveches Gallardo | PP | 14/06/2003 |
| 2007 - 2011 | Alicia Chirveches Gallardo | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Kirsten Gillibrand

Kirsten Elizabeth Rutnik Gillibrand (pronunciat / dʒɪləbrænd /, 9 de desembre de 1966) és una advocada i política estatunidenca que ha ocupat el càrrec de senadora júnior per l'estat de Nova York des del 2009. És membre del Partit Demòcrata i va ser membre de la Cambra de Representants del 2007 al 2009.
Nata i criada al nord de l'estat de Nova York, Gillibrand es va graduar a la Universitat de Darmouth i a la UCLA School of Law. Després d'ocupar diverses posicions al govern i en firmes privades i de treballar per la campanya al Senat de Hillary Clinton el 2000, Gillibrand va ser elegida a la Cambra de Representants dels EUA el 2006. Representà el 20è districte congressual de Nova York, un districte conservador del nord de l'estat, i va ser reelegida el 2008. Durant la legislatura, Gillibrand va ser considerada una demòcrata "Blue Dog" per la seva oposició a la Emergency Economic Stabilization Act del 2008 (coneguda com el rescat bancari) així com pel seu suport per Medicare-for-all.
Després que Hillary Clinton fos nomenada secretària d'Estat el 2009, el governador David Paterson va seleccionar Gillibrand per cobrir la vacant que Clinton havia deixat al Senat. Gillibrand va guanyar l'elecció especial el 2010 i va ser reelegida per dos mandats el 2012 i el 2018. Durant el seu període al Senat, Gillibrand s'ha mogut cap a posicions més d'esquerres. Ha criticat durament les agressions sexuals a l'exèrcit i l'assetjament sexual, i també el president Bill Clinton i el senador Al Franken, companys de partit, per mala conducta sexual. Dona suport a implementar un permís de maternitat remunerat, una garantia de treball federal i a l'abolició i substitució del Servei d'Immigració i Control de Duanes dels Estats Units.
El 17 de març de 2019, Gillibrand va declarar la seva candidatura a la nominació demòcrata a president dels Estats Units de 2020. Va retirar la seva candidatura el 28 d'agost de 2019, ja que no va aconseguir participar en el tercer debat demòcrata.

## Referències

* ↑ «Kirsten Gillibrand Fast Facts» (en anglès). CNN, 03-07-2019. [Consulta: 10 agost 2019].
* ↑ Goldmacher, Shane «Kirsten Gillibrand Officially Enters 2020 Democratic Race» (en anglès). The New York Times, 17-03-2019. ISSN: 0362-4331.
* ↑ Burns, Alexander «Gillibrand Drops Out of 2020 Democratic Presidential Race» (en anglès). The New York Times, 28-08-2019. ISSN: 0362-4331.
# Arenària (desambiguació)

«Arenària» té aquests significats:
* Aixadetes, sabatetes de rostoll o llinària borda (Kickxia spuria)
* Herba vermella o espergulària vermella (Spergularia rubra)
* Passacamins, centinòdia o herba de cent nusos (Polygonum aviculare)
* Herniaria glabra
* Herniaria fruticosa

## Vegeu també

* El gènere Arenaria
** (Arenaria modesta)
** (Arenaria serpyllifolia)
** (Arenaria balearica)
** (Arenaria grandiflora)
# Kuliokita-(Y)

La kuliokita-(Y) és un mineral de la classe dels silicats. Rep el seu nom del riu Kuliok, a la península de Kola, Rússia, prop d'on va ser descoberta, més el sufix "-(Y)" per l'itri en la seva composició.

## Característiques

La kuliokita-(Y) és un silicat de fórmula química Y₄Al(SiO₄)₂(OH)₂F₅. La seva duresa a l'escala de Mohs es troba entre 4 i 5.
Segons la classificació de Nickel-Strunz, la kuliokita-(Y) pertany a «09.AG: Estructures de nesosilicats (tetraedres aïllats) amb anions addicionals; cations en coordinació > [6] +- [6]» juntament amb els següents minerals: abswurmbachita, braunita, neltnerita, braunita-II, långbanita, malayaïta, titanita, vanadomalayaïta, natrotitanita, cerita-(Ce), cerita-(La), aluminocerita-(Ce), trimounsita-(Y), yftisita-(Y), sitinakita, kittatinnyita, natisita, paranatisita, törnebohmita-(Ce), törnebohmita-(La), chantalita, mozartita, vuagnatita, hatrurita, jasmundita, afwillita, bultfonteinita, zoltaiïta i tranquillityita.

## Formació i jaciments

Va ser descoberta al mont Ploskaya, al massís Keivi occidental, a la serralada Keivy, dins la Península de Kola, a l'óblast de Múrmansk (Districte Federal del Nord-oest, Rússia). També ha estat descrita en dos indrets a Noruega: a la pegmatita Stetind, a Tysfjord, al comtat de Nordland, i a Høydalen, a Tørdal, al comtat de Telemark. Es tracta dels tres únics indrets on ha estat trobada aquesta espècie mineral.

## Referències

* ↑ «Kuliokite-(Y)» (en anglès). Mindat. [Consulta: 16 octubre 2017].
# Aríktakh

Aríktakh (en rus: Арыктах) és un poble de la República de Sakhà, a Rússia, segons el cens del 2021 tenia 342 habitants. Pertany al districte de Sangar.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Annette Huber-Klawitter

Annette Huber-Klawitter nascuda com Huber és una matemàtica alemanya nascuda l'any 1967 a Frankfurt del Main. Està interessada en la geometria aritmètica i en la teoria de nombres i treballa a la Universitat de Friburg de Brisgòvia.

## Biografia

Quan encara anava a l'institut, Annette Huber-Klawitter va assolir tres anys seguits, l'any 1984, el 1985 i el 1986, el concurs de Matemàtics Bundeswettbewerb Mathematik. Va començar a estudiar, a partir del 1986, matemàtiques a la Universitat de Frankfurt, la Universitat de Cambridge i a partir de 1990, a la Universitat de Münster, on va obtenir l'any 1994 el seu doctorat "summa cum laude", amb una tesi titulada Realisierung von gemischten Motiven und ihre Kohomologie, sota la direcció de Christopher Deninger. L'any 1999, hi va obtenir la seva habilitació L'any 1995/96 va treballar a la Universitat de Califòrnia a Berkeley. L'any 2000, va treballar com a professora a la Universitat de Leipzig. Des del 2008, és professora a la Universitat de Friburg de Brisgòvia.
Està interessada sobretot en la geometria aritmètica, i en particular en les conjectures de Bloch-Kato.

## Premis i distincions

L'any 1996, va rebre el Premi de la Societat Matemàtica Europea i, l'any 1995, el Premi Heinz Maier-Leibnitz. L'any 2002, és ponent convidada al Congrés Internacional dels Matemàtics a Pequín amb una conferència titulada Equivariant Bloch-Kato conjecture and non-abelian Iwasawa Main Conjecture, juntament amb Guido Kings.
Des de 2008, és membre de la Leopoldina i des de 2012 membre de la Societat Americana de Matemàtiques.
És membre del comitè de redacció del diari Internacional Journal of Number Theory.

## Publicacions

* Mixta Motives and their realization a derived categories, Lectura notes in Mathematics 1604, 1995
* amb J. Wildeshaus: Classical motivic polylogarithm according to Beilinson and Deligne. Doc Math. 3 (1998), 27-133
* amb G. Kings: Degeneration of l-adic Eisenstein classes and of the elliptic polylog. Invent Math. 135 (1999), no. 3, 545-594
* Was wir über Gleichungen vom Grad 3 (nicht) wissen: Elliptische Kurven und die Vermutung von Birch und Swinnerton-Dyer, Katrin Wendland, Annette Werner (Editor), Facettenreiche Mathematik. Einblicke in die modern mathematische Forschung für alle, die mehr von Mathematik verstehen wollen, Vieweg/Teubner 2011, pp. 215-236

## Referències

* ↑ Annette Huber-Klawitter al Mathematics Genealogy Project.
* ↑ (en)List of Fellows of the American Mathematical Society, consulté le 21 janvier 2013.

## Enllaços externs

* Pàgina d'acollida de Friburg
* Biografia curta amb foto